laion/Wikipedia-Exotic huggingface dataset:
রমেশচন্দ্র মজুমদার

অধ্যাপক রমেশচন্দ্র মজুমদার (১৮৮৮- ১৯৮০) একজন বাঙালি ইতিহাসবিদ। তিনি সচরাচর আর, সি, মজুমদার নামে অভিহিত। তিনি ১৯৩৬ থেকে ১৯৪২ সালে পর্যন্ত ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন। ভারতীয় উপমহাদেশের বিখ্যাত ইতিহাসবিদ আর.সি. মজুমদার প্রাচীন ভারতের ইতিহাসের উপর অনেক কাজ করেছেন। তিনি ভারতের স্বাধীনতার ইতিহাসের উপরও অনেক কাজ করেন। তিনি ১৮৮৮ সালের ৪ ডিসেম্বর বাংলাদেশের বর্তমান গোপালগঞ্জ জেলার (তৎকালীন ফরিদপুর জেলা) মুকসুদপুর উপজেলার খান্দারপাড়া গ্রামে এক সম্ভ্রান্ত বৈদ্যব্রাহ্মণ পরিবারে জন্মগ্রহণ করেন। তার বাবার নাম হলধর মজুমদার, মাতার নাম বিন্দুমুখী। ১৯০৯ সালে কলকাতার প্রেসিডেন্সি কলেজ থেকে ইতিহাসে স্নাতক ও ১৯১১ সালে স্নাতোকত্তর লাভ করেন। এরপরে তিনি হরপ্রসাদ শাস্ত্রীর অধীনে ইতিহাস নিয়ে গবেষণা শুরু করেন। ১৯১২ সালে অন্ধ-কুষান কাল অভিসন্দর্ভের জন্য ১৯১২ সালে প্রেমচাঁদ-রায়চাঁদ বৃত্তি পান। ১৯২৮ সালে লন্ডনের British Museum, লেইডেনের kern Institute প্যারিসের Bibliothèque Nationale এ পড়াশোনা করেন। ১৯১৬ সালে ঢাকা টিচার্স ট্রেনিং কলেজে তার কর্মজীবন শুরু হয়। ১৯১৪ সালে তিনি কলকাতা বিশ্ববিদ্যালয়ের ইতিহাস বিভাগের প্রভাষক হিসেবে যোগ দেন। ১৯১৯ সালে "Corporate life in ancient India" শীর্ষক পিএইচডি গবেষণা প্রকাশ করে কলকাতা বিশ্ববিদ্যালয়। ১৯২১ সালে তিনি নবপ্রতিষ্ঠিত ঢাকা বিশ্ববিদ্যালয়ের ইতিহাস বিভাগে অধ্যাপক হিসেবে যোগ দেন। ১৯২৪ সালে Early History of Bengal রচনা করেন। ১৯২৭ সালে তিনি ভিয়েতনামের ইতিহাসের উপরে "চম্পা" নামক একটি পুস্তক, ও ভারতের ইতিহাসের উপরে Ancient India নামক একটি বই রচনা করেন। An Advanced History of India. London, 1960. আইএসবিএন ০-৩৩৩-৯০২৯৮-X ভারতীয় জনগনের সংস্কৃতি ও ইতিহাস Ancient India আইএসবিএন ৮১-২০৮-০৪৩৬-৮ ভারতের স্বাধীনতা আন্দোলনের ইতিহাস আইএসবিএন ০-৮৩৬৪-২৩৭৬-৩ চম্পা আইএসবিএন ০-৮৩৬৪-২৮০২-১ Vakataka - Gupta Age Circa 200-550 A.D. আইএসবিএন ৮১-২০৮-০০২৬-৫ বাংলার ইতিহাস আইএসবিএন ৮১-৭৬৪৬-২৩৭-৩ Main currents of Indian history আইএসবিএন ৮১-২০৭-১৬৫৪-X Classical accounts of India Hindu Colonies in the Far East আইএসবিএন ৯৯৯১০-০-০০১-১ Majumdar, R.C. (১৯৭৯)। India and South-East Asia। I.S.P.Q.S. History and Archaeology Series Vol. 6। আইএসবিএন ৮১-৭০১৮-০৪৬-৫।  রমেশচন্দ্র মজুমদার ১১ ফেব্রুয়ারি ১৯৮০ তারিখে কলকাতায় মৃত্যুবরণ করেন। রবীন্দ্র পুরস্কার "ইতিহাস বিভাগ- ঢাকা বিশ্ববিদ্যালয়"। ঢাকা বিশ্ববিদ্যালয়। সংগ্রহের তারিখ ২০২০-০৬-২৭।  সাহা, পঙ্কজ। "'নেতাজির জন্যেই দেশ স্বাধীন হয়েছে'"। আনন্দবাজার পত্রিকা। সংগ্রহের তারিখ ২০২০-০৬-২৭।  Basa, Kishor K. (১৯৯৮)। "Indian Writings on Early History and Archaeology of Southeast Asia: A Historiographical Analysis"। Journal of the Royal Asiatic Society (ইংরেজি ভাষায়)। 8 (3): 395–410। আইএসএসএন 1474-0591। ডিওআই:10.1017/S135618630001049X।  "মজুমদার, রমেশচন্দ্র - বাংলাপিডিয়া"। bn.banglapedia.org। সংগ্রহের তারিখ ২০২০-০৬-২৭।  সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; দ্বিতীয় সংস্করণ: ফেব্রুয়ারি, ১৯৯৭; পৃষ্ঠা: ৩৪৫, আইএসবিএন ৯৮৪-০৭-৪৩৫৪-৬। বাংলাপিডিয়া
মাধুরী ভট্টাচার্য

মাধুরী ভট্টাচার্য একজন ভারতীয় অভিনেত্রী এবং প্রাক্তন মডেল, যিনি কন্নড় এবং বলিউডের চলচ্চিত্রে অভিনয় করেছেন। বেঙ্গালুরুর একটি বাঙালি পরিবারে জন্মগ্রহণকারী ভট্টাচার্য, আর্মি পাবলিক স্কুল এ অধ্যয়ন করেন এবং পরে আইন অধ্যয়ন করার জন্য মনোবিজ্ঞান এবং রামায়য়া কলেজ অধ্যয়ন করার জন্য কর্মিল কলেজ মাঠে যান। তিনি R.T. বাস করেন নগর, ব্যাঙ্গালোরের সঙ্গে তার পিতামাতা, মুম্বাই যাওয়ার আগে মডেলিং অনুসরণ করার আগে। তিনি তার চলচ্চিত্র কর্মজীবন শুরু করার আগে মিস বেঙ্গালুরু শিরোনামে সহ বিভিন্ন সৌন্দর্য প্রতিযোগিতা জিতেছে। ভট্টাচার্য কন্নড় চলচ্চিত্র খুশি এবং বিসি বিসিতে হাজির করে তার চলচ্চিত্র কর্মজীবন শুরু করেন। তিনি তার অ্যালবাম Neene বারী Neene থেকে সোনা নিগমের দুই ভিডিও জন্য মডেল। তিনি সাহারার এক টেলিভিশন সিরিজ কুচ প্রেম কুম্ভ মস্তিতে অভিনয় করেন যা জনপ্রিয় সিরিয়স সেক্স অ্যান্ড দ্য সিটির ভারতীয় অভিযোজন ছিল। ২০০৯ সালে, তিনি দুটি বলিউডের চলচ্চিত্র, ব্যাচেলর পার্টি এবং ৩ রাত্রি ৪ দিন তার প্রথম পূর্ণবিকাশের ভূমিকা ২০১০ সালের কমেডি, আরাফ খান খানের পাশাপাশি প্রেম কয় গেমে এসেছিল। ২০১১ সালে, তিনি জনপ্রিয় আইটেম গান "টিঙ্কু জিয়া" এর পাশাপাশি ধার্মেন্দ্র ও ববি দেওলকে যমলা পাগলা দিওয়ানা ছবিতে তুলেছেন। তিনি তার তৃতীয় কন্নড় চলচ্চিত্র প্রসাদ সম্পন্ন করেছেন, যার মধ্যে তিনি একটি বধির-নিঃশব্দে আট বছর বয়স্ক বালকের মা খেলেছেন। তান্নিশথা চ্যাটার্জী নূসরাত ভারুছা "Madhuri is ready to play!"। The Times of India। ২৪ জানুয়ারি ২০১০। ৭ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১১।  "Madhuri Bhattacharya is two-timing"। The Times of India। ৩ জানুয়ারি ২০১২। ৭ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৮।
গুগ-৪১১

গুগ-৪১১ (ইংরেজি: GOOG-411) বা গুগল ভয়েস লোকাল সার্চ (Google Voice Local Search) গুগল ল্যাব্‌স-এর তৈরি একটি উপকরণ যার মাধ্যমে ব্যবহারকারীরা যেকোন মার্কিন শহর থেকে বিভিন্ন ব্যবসা অনুসন্ধান করতে পারেন। এজন্য ব্যবহারকারীকে প্রথমে 1-800-466-4411 (1-800-GOOG-411), এই বিনামূল্যের নম্বরে ফোন করতে হয়। ব্যবহারকারীকে প্রথমে জানানো হয় যে তার কলটি সিস্টেমের মান উন্নয়নের স্বার্থে রেকর্ড করা হচ্ছে। এরপর ব্যবহারকারীকে প্রশ্ন করা হয় তিনি যুক্তরাষ্ট্রের কোন্‌ শহর ও অঙ্গরাজ্যে অনুসন্ধান চালাতে চান। এরপর ব্যবহারকারীকে ব্যবসার নাম বা প্রকার উল্লেখ করতে বলা হয়। ব্যহারকারীর দেয়া তথ্যের প্রত্যুত্তরে একটি ক্রমিক সংখ্যাযুক্ত তালিকা উপস্থাপন করা হয়, যেখান থেকে ব্যবহারকারী তার পছন্দের ক্রমিক সংখ্যাটি উচ্চারণ করে ব্যবসাটির সাথে সরাসরি যোগাযোগ করতে পারেন (গুগল স্বয়ংক্রিয়ভাবে বিনামূল্যে এই যোগাযোগ স্থাপন করে দেয়))। কন্ঠস্বর ছাড়াও টেক্সট বার্তার মাধ্যমেও এই সংযোগ স্থাপন সম্ভব। যদি গুগ-৪১১ ব্যবস্থা ব্যবহারকারীর কথা বুঝতে না পারে, তবে ফোনের কী-প্যাড দিয়ে জিজ্ঞাসা প্রেরণ করার ব্যবস্থা আছে। GOOG-411 The Future of Search[স্থায়ীভাবে অকার্যকর সংযোগ], টেকনলজি রিভিউ ম্যাগাজিনে গুগলের গবেষণাগারের প্রধান পিটার নরভিগের সাক্ষাৎকার, যাতে গুগ-৪১১-এর আলোচনা রয়েছে।
দুরন্ত টিভি

দুরন্ত টিভি বাংলাদেশের প্রথম শিশু-কিশোরদের অনুষ্ঠানভিত্তিক স্যাটেলাইট টেলিভিশন চ্যানেল। ৫ অক্টোবর ২০১৭ সালে চ্যানেলটি পরীক্ষামূলকভাবে সম্প্রচার শুরু করে ও ১৫ অক্টোবর থেকে পূর্ণ সম্প্রচার শুরু করে। ‘দুরন্ত’ টিভির পরিচালক হলেন অভিজিৎ চৌধুরী, প্রকল্প পরিচালক শাকিব আরিফিন, অনুষ্ঠান প্রধান মোহাম্মদ আলী হায়দার, বিপণন বিভাগের প্রধান হলেন আমজাদ হোসেন আরজু। সুইট লিটল মনস্টারস ঈনা মীনা ডীকা রাস্টি রিভেটস দা মিনি মাইটি কিডস ইয়াকারি ববি এন্ড বিল দি আর্ট রুম দ্য আডভেঞ্চার অফ টিনটিন স্পঞ্জবব স্কয়ারপ্যান্টস্ অ্যানিমেনিয়াক্স দ্য পেঙ্গুইন্‌স অফ মাদাগাসকার কুংফু পান্ডা: লিজেন্ডস অফ আসমেনেস দ্য ব্যাকইয়ারডিগানস্ বাবল গাপিস প প্যাট্রোল ফ্লোরি’স ড্রাগনস দ্য জাঙ্গল বুক নেলা দ্য প্রিন্সেস নাইট বব দ্য বিল্ডার লিটল চার্মারস মায়া দ্য বী দ্য স্মার্ফস দুরন্ত সিনেমা সময় (প্রতিদিন দুপুর ৩-০০ এবং রাত ১০-০০) কুটু ভুটু সিসিমপুর গোলক ধাঁধা ভুলোস্টাইন খাট্টা মিঠা হাবলু গাবলু দুরন্ত সিনেমা সময় (প্রতিদিন দুপুর ৩-০০ এবং রাত ১০-০০) দি ইংলিশ ক্লাব মাস্টারমাইন্ড ফ্যামিলি বাংলাদেশ বানান মানে Spelling কাট্টুস কুট্টুস বর্ণমালার ঘর খাট্টা মিঠা রঙ বেরঙের গল্প সোনার কাঠি রূপার কাঠি ব তে বন্ধু গল্প শেষে ঘুমের দেশে মা-বাবাই সেরা স্বপ্নঘুড়ি সবজান্তা অবাক করা গাছের দেশে টুমলু এলিয়েন! এমিল ও তার গোয়েন্দারা উল্টাপুল্টাঃ বাবা থাকে বাসায় গুড্ডুবুড়া টিরিগিরি টক্কা বাংলাদেশ টেলিভিশন এটিএন বাংলা বাংলাদেশের টেলিভিশন কেন্দ্রের তালিকা মাছরাঙা টিভি "শিশুতোষ টেলিভিশন 'দুরন্ত'র যাত্রা শুরু"। বিডিনিউজ টোয়েন্টিফোর ডটকম। সংগ্রহের তারিখ ১৮ মার্চ ২০১৮।
যুক্তরাষ্ট্র দূতাবাস, ঢাকা

যুক্তরাষ্ট্র দূতাবাস, ঢাকা হচ্ছে বাংলাদেশে অবস্থিত যুক্তরাষ্ট্রের কূটনৈতিক মিশন। দূতাবাসটিতে ৪০০ জন কর্মকর্তা রয়েছেন যারা বাংলাদেশে নিযুক্ত যুক্তরাষ্ট্রের রাষ্ট্রদূত কর্তৃক পরিচালিত হন। ১৯৪৯ সালে মার্কিন যুক্তরাষ্ট্র ঢাকায় তাদের কনস্যুলেট-জেনারেল প্রতিষ্ঠা করে, যখন এটি পাকিস্তান অধিরাজ্যে পূর্ব বাংলার রাজধানী ছিল। বাংলাদেশে স্বাধীনতা যুদ্ধ চলাকালে, এই স্থানটি তৎকালীন কনসাল-জেনারেল আর্চার ব্লাড কর্তৃক প্রেরিত ব্লাড টেলিগ্রামের জন্য বিখ্যাত যা অপারেশন সার্চলাইটের সময় সংঘটিত পাকিস্তান সেনাবাহিনীর নৃশংস হত্যাকাণ্ডের বর্ণনা ফুটিয়ে তোলে। যুক্তরাষ্ট্র ১৯৭২ সালে ৪টা এপ্রিল বাংলাদেশের স্বাধীনতাকে স্বীকৃতি দেয়। হারবার্ট ডি. স্পিভাক ঐসময়ে ঢাকায় নিযুক্ত প্রধান মার্কিন কূটনৈতিক অফিসার ছিলেন। চার দিন পর, বাংলাদেশ এবং যুক্তরাষ্ট্র দূতাবাস পর্যায়ের কূটনৈতিক সম্পর্ক প্রতিষ্ঠার জন্য সমঝোতা করে। ১৮ মে, ১৯৭২-এ কনস্যুলেট-জেনারেল থেকে সরকারিভাবে দূতাবাসে উন্নীত করা হয়। বর্তমান দূতাবাস ভবনটি ১৯৮৯-তে চালু করা হয়। যুক্তরাষ্ট্রের দূতাবাস ভবনটি মুঘল বাঙ্গালী স্থাপত্য থেকে অনুপ্রাণিত হয়ে তৈরি। এর বহিঃস্থ দেয়ালটি টেরাকোটার ইটের টাইল্‌সের সংমিশ্রণে তৈরি। আর্চার কে ব্লাড আমেরিকান লাইব্রেরী, ঢাকা এডওয়ার্ড এম কেনেডি সেন্টার ফর পাবলিক সার্ভিস এন্ড আর্টস, ঢাকা আমেরিকান কর্নার, চট্টগ্রাম আমেরিকান কর্নার, যশোর আমেরিকান কর্নার, রাজশাহী আমেরিকান কর্নার, সিলেট বাংলাদেশ–যুক্তরাষ্ট্র সম্পর্ক "U. S. recognizes Bangladesh"। United Press International। Chicago Daily Defender। ৫ এপ্রিল ১৯৭২। পৃষ্ঠা 14।  Welles, Benjamin (৫ এপ্রিল ১৯৭২)। "Bangladesh Gets U.S. Recognition, Promise of Help"। The New York Times। পৃষ্ঠা 1।  Sabharwal, Pran (৯ এপ্রিল ১৯৭২)। "Mujib agrees to embassy ties with U.S."। The Baltimore Sun। পৃষ্ঠা A8।  Trumbull, Robert (১৯ মে ১৯৭২)। "A Toast Drunk in Tea, and Dacca Has a U.S. Embassy"। The New York Times। পৃষ্ঠা 4।
বরিশাল বিমানবন্দর

বরিশাল বিমানবন্দর (আইএটিএ: BZL, আইসিএও: VGBR) দক্ষিণের শহর বরিশালে অবস্থিত বাংলাদেশের একটি অভ্যন্তরীন বিমানবন্দর। বর্তমানে ইউএস বাংলা আর বিমান এয়ারলাইন্স এখানে ফ্লাইট পরিচালনা করে। আকাশ থেকে শস্যখেতে কীটনাশক ছিটানোর কাজে ব্যবহারের জন্য ১৯৬৩ সালে বরিশালের বাবুগঞ্জ উপজেলার রহমতপুর ইউনিয়নে ‘প্ল্যান্ট প্রোটেকশন’ বন্দর হিসেবে দুই হাজার ফুট রানওয়ে নির্মাণ করা হয়। স্বাধীনতার পর ১৯৮৫ সালে এটিকে বিমানবন্দরে রূপান্তর করা হয়। স্থানীয় প্রতিষ্ঠানগুলি এর নির্মাণের জন্য অনেক ধর্মঘট ও বিক্ষোভ করেছে। অবশেষে ১৯৮৫ সালে ১৬৩ একর জমিতে বিমানবন্দরটি ৪ মিলিয়ন টাকা ব্যয়ে নির্মিত হয়েছিল। এখানে রয়েছে টার্মিনাল ভবন, ছয় হাজার ফুট দীর্ঘ ও ১০০ ফুট প্রস্থ রানওয়ে ও সীমানাপ্রাচীর। উল্লেখ্য ১৯৮৫ সালে বরিশাল বিমানবন্দর নির্মাণ করা হলেও বিমান চলাচল শুরু হয় ১৯৯৫ সালে। তৎকালীন রাষ্ট্রপতি আবদুর রহমান বিশ্বাস এর আনুষ্ঠানিক উদ্বোধন করেছিলেন ৩ ডিসেম্বর। ১৯৯৫। , বেসরকারী বিমান সংস্থা এয়ারো বেঙ্গল এয়ারলাইন্স বিমানবন্দরে প্রথম ফ্লাইট পরিচালনা করে। জাতীয় বিমান ১৯৯৫ সালের নভেম্বর মাসে তাদের পরিষেবা শুরু করেছিল। ২০০৭ সালের নভেম্বরে ঘূর্ণিঝড় সিডর এর পরে ত্রাণ কার্যক্রমের সময় ঘূর্ণিঝড় ক্ষতিগ্রস্ত হাজার হাজার লোককে কার্যত বাঁচাতে বিমানবন্দরটি একটি গুরুত্বপূর্ণ ভূমিকা পালন করেছিল। বিভিন্ন ত্রাণ সামগ্রী যেমন পানীয় , চাল, কম্বল এবং অন্যান্য জীবন রক্ষার উপকরণগুলি বিমানবন্দরের সহায়তায় ঘূর্ণিঝড়ের বিধ্বস্ত ক্ষতিগ্রস্তদের কাছে প্রেরণ করা সম্ভব হয়েছিল। বিমানবন্দরটি ১৯৯৫ থেকে ২০০৯ এর মধ্যে ১৫৮,৯৮৭ জন যাত্রী পরিবহন করেছে। । বিমানবন্দর থেকে যাত্রী, প্রশিক্ষণ, কার্গো এবং অন্যান্য বিমানগুলি সবমিলিয়ে ২০,০০০ এরও বেশি ফ্লাইট পরিচালনা করেছিল। ডিসেম্বর ২০২২ অনুযায়ী "Bangladesh Air Traffic Movement: Passenger: Aerodrome: Barisal"। সংগ্রহের তারিখ ১০ জানুয়ারি ২০২০।  "৩৪ বছরেও পূর্ণতা পায়নি বরিশাল বিমানবন্দর"। দৈনিক প্রথম আলো। ৫ এপ্রিল ২০১৯। সংগ্রহের তারিখ ৮ ডিসেম্বর ২০১৯।  "সংরক্ষণাগারভুক্ত অনুলিপি"। ৯ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৯।  "Staff on rolls, Barishal airport stuck"। The Independent। ৪ আগস্ট ২০১১। সংগ্রহের তারিখ ২ মার্চ ২০১৩।  "Biman resumes flights to Barishal"। The Daily Star। ৯ এপ্রিল ২০১৫। সংগ্রহের তারিখ ৯ এপ্রিল ২০১৫।  "ঢাকা-বরিশাল রুটে ইউএস-বাংলার ফ্লাইট কমছে"। SAMAKAL (ইংরেজি ভাষায়)। ২০২২-১২-২২ তারিখে মূল থেকে আর্কাইভ করা। সংগ্রহের তারিখ ২০২২-১২-২২।  "Flight Schedule -Biman Bangladesh"। www.biman-airlines.com। সংগ্রহের তারিখ ১১ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) সৈয়দপুর, রাজশাহী ও বরিশালে ইউএস বাংলার অতিরিক্ত ফ্লাইট। প্রথম আলো। সংগ্রহের তারিখ ১১ ডিসেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বাংলাদেশের বিমানবন্দরের তালিকা VGBR সম্পর্কিত বিমানবন্দর তথ্যাদি - ওয়ার্ল্ড এ্যারো ডাটা
লাওসে অবস্থিত কূটনৈতিক মিশনের তালিকা

এটি লাওসে অবস্থিত কূটনৈতিক মিশনসমূহের একটি তালিকা। বর্তমানে, রাজধানী শহর ভিয়েনতিয়েনে ২৫টি দূতাবাস রয়েছে। অন্যান্য অনেক দেশের রাজধানীসমূহে আরো ৫১টি দেশের মিশন রয়েছে। ভিয়েনতিয়েন লুয়াং প্রাবাং  গণচীন  ভিয়েতনাম পাকসে  কম্বোডিয়া  ভিয়েতনাম সাভান্নাখেত সিটি  থাইল্যান্ড  ভিয়েতনাম "সংরক্ষণাগারভুক্ত অনুলিপি"। ১৭ জুন ২০১৬ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৮।  Diplomatic missions in the Lao P.D.R. ওয়েব্যাক মেশিনে আর্কাইভকৃত ২০১৬-০৬-০১ তারিখে List of Consulates in Lao P.D.R.
লিঙ্গত্বক

লিঙ্গত্বক বা লিঙ্গাগ্রচর্ম হচ্ছে পুরুষ-লিঙ্গের অগ্রভাগে অবস্থিত বহু স্নায়ু-বিশিষ্ট চামড়া যা পুরুষের গ্লান্স পেনিসকে ঢেকে রাখে। এই চামড়া-টি অত্যন্ত মসৃণ এবং এতে প্রচুর পরিমাণ রক্তবাহী নালি রয়েছে। লিঙ্গত্বক একটি দ্বিস্তর-বিশিষ্ট চামড়ার আস্তরন যাতে আরও আছে শ্লৈষ্মিক ঝিল্লী (Mucous Membrane)। লিঙ্গত্বকের কাজ হচ্ছে শিশ্নমুণ্ডটিকে(Glans) ঢেকে রাখা। পুরুষাঙ্গ যখন উত্তেজিত অবস্থায় থাকে তখন চামড়াটি পেছন দিকে সরে আসে। এটি খুবই স্পর্শকাতর একটি চামড়া যেহেতু এতে প্রচুর পরিমাণে স্নায়ু রয়েছে। শিশ্নমুণ্ডটিকে রক্ষা করাই লিঙ্গত্বকের একমাত্র কাজ নয়, এর আরেকটি কাজ হচ্ছে যৌন-সুখ বৃদ্ধি করা। শিশ্নদণ্ড(Shaft of the Penis)-এর চামড়ার সম্প্রসারিত অংশই হচ্ছে লিঙ্গত্বক যা লিঙ্গমুণ্ড পর্যন্ত বিস্তৃত থাকে। কিন্তু লিঙ্গত্বকের ভেতরের অংশ হচ্ছে শ্লৈষ্মিক ঝিল্লী (Mucous Membrane) অনেকটা চোখের পাতার ভেতরের অংশ এবং মুখের ভেতরের অংশের ত্বকের মত। লিঙ্গত্বক-বন্ধনী (Frenulum) দ্বারা লিঙ্গত্বকটি শিশ্নমুণ্ডের সাথে যুক্ত থাকে। লিঙ্গত্বক একটি বিশেষ ধরনের কলা যা স্নায়ু দ্বারা পরিপূর্ণ। লিঙ্গত্বক পিছলে পিছলে চলে, যা সঙ্গমের সময় ঘর্ষণ কমাতে সাহায্য করে। যুক্তরাষ্ট্রের রয়াল ডাচ মেডিকেল অ্যাএসোসিয়েশনের অনেক যৌনবিজ্ঞানী ২০১০ সালে উল্লেখ করেছেন যে লিঙ্গত্বক একটি জটিল জনন কাঠামো যা লিঙ্গের যান্ত্রিক কাজে গুরুত্বপূর্ণ ভূমিকা পালন করে, যেমন অন্তর্ভেদী মিলন এবং হস্তমৈথুন। লিঙ্গত্বক পুনঃস্থাপন "Phimosis (tight foreskin)"। NHS Choices। ২৬ আগস্ট ২০১৫। সংগ্রহের তারিখ ২১ সেপ্টেম্বর ২০১৭।  Human Sexuality: An Encyclopedia. Routledge; 14 January 2014. ISBN 978-1-135-82502-7. p. 120–. O'Hara K (২০০২)। Sex as Nature Intended It: The Most Important Thing You Need to Know about Making Love, but No One Could Tell You Until Now। Turning Point Publications.। পৃষ্ঠা 72।  "Non-therapeutic circumcision of male minors (2010)"। KNMG। ১২ জুন ২০১০।  উইকিমিডিয়া কমন্সে লিঙ্গত্বক সংক্রান্ত মিডিয়া রয়েছে। Foreskin.org – Many detailed pictures of the human male foreskin ওয়েব্যাক মেশিনে আর্কাইভকৃত ১২ জানুয়ারি ২০০৫ তারিখে Infant foreskin care at Kidshealth.org.nz "Care for an Uncircumcised Penis"। Healthy Children। American Academy of Pediatrics। ১৯ জুন ২০১৭। সংগ্রহের তারিখ ৯ সেপ্টেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Management of foreskin conditions ওয়েব্যাক মেশিনে আর্কাইভকৃত ২০১৪-০৪-০৬ তারিখে – Statement from the British Association of Paediatric Urologists on behalf of the British Association of Paediatric Surgeons and The Association of Paediatric Anaesthetists (2007).
জোহান জ্যাকব রেইস্ক

জোহান জ্যাকব রেইস্ক (জার্মান: Johan Jakob Reiske) ছিলেন একজন জার্মান প্রাচ্যবিদ। ১৭১৭ সালে তার জন্ম। মৃত্যু ১৭৭৪ সালে। যেসব প্রাচ্যবিদের হাত ধরে জার্মানে আরবি অধ্যয়নের পথচলা শুরু তিনি ছিলেন তাদের মধ্যে অন্যতম। তাকে জার্মানে আরবীচর্চার 'মুআসসিস' বা প্রতিষ্ঠাতাও বলে থাকেন অনেকে। ১৭৩৩ খ্রিষ্টাব্দে জার্মানের লেইপযিগ বিশ্ববিদ্যালয়ে (Leipzig University) তে অধ্যয়নকালে তিনি কোন শিক্ষকের সহায়তা ছাড়া একা একাই আরবীভাষা শিক্ষা শুরু করেন। পরবর্তীতে তিনি হল্যান্ডের লাইডেন বিশ্ববিদ্যালয়ে গিয়ে সেখানকার লাইব্রেরিতে সংরক্ষিত বিপুল পরিমাণ হস্তলিখিত আরবী পান্ডুলিপি অধ্যয়ন করেন এবং আরবী সাহিত্য ও ইসলামী সভ্যতা নিয়ে খুব মনোযোগের সাথে গবেষণা চালিয়ে যান। একসময় তাকে এই বিশ্ববিদ্যালয়ে সংরক্ষিত আরবী পাণ্ডুলিপিগুলো তালিকাভুক্ত করার দায়িত্ব দেওয়া হয়। ফলে তিনি সেসব বইপুস্তক আরো বেশি পরিমাণে ঘাঁটাঘাঁটি করার সুযোগ পান। তখন তিনি ইবনে কুতাইবা রাহ. এর বিখ্যাত গ্রন্থ 'আলমাআরিফ', আবুল ফিদার 'আত-তারীখ', ইবনে আবী আসীবাহ এর 'উয়ুনু্ল আমবা ফী তবাকাতিল আতিব্বা' প্রভৃতি গ্রন্থের অনুলিপি তৈরি করেন। এর আরো অনেকগুলো গ্রন্থের অনুলিপি তৈরি করারও তার সুযোগ হয়েছিলো। ১৭৪৭ সালের আগস্ট মাসে তিনি হাজী খলীফার বিখ্যাত গ্রন্থ 'তাকওয়ীমুত তাওয়ারীখ' অনুবাদ করেন এবং সেই অনুবাদের ভূমিকাতে আরব ও ইসলামী বিষয়-আসয় বোঝানোর জন্য 'প্রাচ্য' শব্দটিকে ব্যবহার করাকে জোর গলায় প্রত্যাখান করে এর পরিবর্তে 'মুহাম্মাদী' বা 'ইসলামী' শব্দদ্বয় ব্যবহারের প্রস্তাব করেন। কারণ হিসেবে তিনি বলেন, 'প্রাচ্য' শব্দটা খুব বেশি অর্থবহ নয়। কেননা ইসলাম তো শুধু প্রচ্যকেন্দ্রিক কোন ধর্ম নয় বা প্রচ্যের সীমানাতে আবদ্ধ নয়। বরং প্রাচ্যকে ছাড়িয়ে এটি ছড়িয়ে গেছে পাশ্চাত্যে এবং ইউরোপের আনাচেকানাচে। এর বাইরেও আরো অনেকগুলো মূল্যবান কর্মসম্পাদন করেন তিনি। বিশেষকরে আরবী কবিতা নিয়ে তিনি সুন্দর সুন্দর কিছু কাজ করেছেন। জোহান জ্যাকবের খুবই বিখ্যাত একটি উক্তি হলো, "নিশ্চয়ই যিনি সাহিত্যের ইতিহাস অধ্যয়ন করবেন তাকে এই ব্যাপারটি খুবই অবাক করবে যে, প্রাচ্যের বহু মানুষ সাহিত্যের সব ধরনের শাখা-প্রশাখায় বিচরণ করছেন এমন একটা সময়ে যখন কিনা ইউরোপ ডুবে আছে অজ্ঞাতা-মূর্খতা আর বর্বরতার নিকষকালো অন্ধকারের গর্তে।" তিনি তার বইপত্রে ইসলামধর্ম ও নবীজী সাল্লাল্লাহু আলাইহি ওয়াসাল্লামকে নির্মোহ পর্যালোচনা করেছেন এবং অত্যন্ত ন্যায়-নিষ্ঠার সাথে তার গবেষণা ও অধ্যয়ন থেকে প্রাপ্ত তথ্য-অভিজ্ঞতাকে তুলে ধরেছেন। ইউরোপিয়ান পন্ডিতরা যেসব বানোয়াট অভিযোগ ও মিথ্যাচার করে আসছিলো সেগুলোর প্রতিবাদ করেন। যার ফলে তাকে খৃস্টমহলের রোষানলে পড়তে হয়েছিলো। তারা তাকে ধর্মদ্রোহিতার অভিযোগে অভিযুক্ত করেছিলো। চরম আর্থিক দৈন্যদশার ভেতর দিয়ে তিনি পুরোটা জীবন অতিবাহিত করেন। তবুও মিথ্যার সামনে নিজেকে গলিয়ে দেন নি। যতো দিন বেঁচে ছিলেন মেরুদন্ড সোজা রেখেই নিজের বিশ্বাসকে সঙ্গী করে দিনাতিপাত করেছেন। মওসুআতুল মুস্তাশরিকীন, আব্দুর রাহমান বাদাবী, ২৯৮ পৃ.
লিঙ্গাগ্রত্বক পুনঃস্থাপন

লিঙ্গাগ্রচর্ম বা লিঙ্গাগ্রত্বক পুনঃস্থাপন হচ্ছে মুসলমানি বা সুন্নতে খৎনা বা ত্বকচ্ছেদের কারণে কর্তনকৃত লিঙ্গাগ্রচর্ম ফিরে পাওয়ার প্রক্রিয়া যেখানে লিঙ্গের চামড়াকে টেনে সামনের দিকে আনা হয়, যা পরবর্তীতে অনেকটা লিঙ্গাগ্রচর্মের মতই লিঙ্গাগ্রকে ঢেকে রাখে। এই প্রক্রিয়ায় লিঙ্গের অবশিষ্ট চামড়াকে ধীরে ধীরে টেনে (হাতের সাহায্যে বা যন্ত্রের সাহায্যে) এনে সম্পন্ন করা হয়। এটি একটি সময়সাপেক্ষ পদ্ধতি। যারা দ্রুত করতে চান তাদের জন্য বর্তমানে অস্ত্রোপচার এর ব্যবস্থা রয়েছে।  এই পদ্ধতি কলা-বিভাজনের নিয়ম অনুসরণ করে এবং এ পদ্ধতি সবচেয়ে বেশি ব্যবহৃত হয়। লিঙ্গের অবশিষ্ট চামড়া, যদি ত্বকচ্ছেদ/ খৎনার পর অবশিষ্ট থাকে, তাহলে তা সম্প্রসারিত করা হয়।  কোষ-বিভাজনের নিয়ম অনুসারে লিঙ্গাগ্রচর্ম পুনঃস্থাপন করতে হয় লিঙ্গের অবশিষ্ট ত্বককে সামনের দিকে টেনে শিশ্নের অগ্রভাগের ওপর নিয়ে আস্তে হবে। অস্ত্রোপচার পদ্ধতিতে লিঙ্গের শেষ প্রান্তের চামড়াকে কেটে এনে লাগানোর মাধ্যমে এই প্রক্রিয়াটি সম্পন্ন করা হয়। এই পদ্ধতিতে কয়েক বছর পর্যন্ত সময় লাগতে পারে। এই সময় নির্ভর করে লিঙ্গে অবশিষ্ট চামড়ার পরিমাণ এবং কি ধরনের পদ্ধতি ব্যবহার করা হচ্ছে তার ওপর।[তথ্যসূত্র প্রয়োজন] অস্ত্রোপচারের মাধ্যমে পুনঃস্থাপনের ফলাফল তাৎক্ষণিক, তবে তা ঝুঁকিপূর্ণ এবং সন্তোষজনক নয়। পুনঃস্থাপনের পক্ষের ব্যক্তিবর্গেরও পরামর্শ অস্ত্রোপচার না করে সময়সাপেক্ষ হলেও অস্ত্রপচারহীন পদ্ধতি ভাল। প্রাকৃতিক লিঙ্গত্বকের তিনটি প্রধান উপাদান রক্ত ধমনী, স্নায়ু এবং যোজক কলা ছাড়াও রয়েছে, ত্বক যার বহির্মুখ উন্মুক্ত করা থাকে; রয়েছে শ্লৈষ্মিক ঝিল্লী যার পৃষ্ঠের সঙ্গে যোগাযোগ রয়েছে শিশ্নাগ্রের , যখন লিঙ্গ বীর্যহীন ও কোমল থাকে; এবং আরও আছে একদল মাংসপেশি যা লিঙ্গত্বকের আগায় থাকে। সাধারণত, যদি লিঙ্গত্বকের চামড়া ও মাংস উভয়কে প্রসারণ করা হয় অর্থাৎ টেনে ধরা হয়, লিঙ্গত্বকের চামড়া শ্লৈষ্মিক ঝিল্লীর তুলায় বেশ সহজে গজায়। লিঙ্গের চারপাশের চামড়ার গোলক যা লিঙ্গত্বক-কে লিঙ্গের কাছাকাছি ধরে রাখে, খৎনার সময় সেটিকে পুরোপুরি অপসারণ করা হয়।স্বাভাবিক-উপস্থিত পুং-জননেন্দ্রিয় আবরক ত্বক." কিছু পুরুষের খৎনার কারণে যেসব সমস্যা হয় বলে তারা নিজেরা মনে করেন, তা লিঙ্গত্বক পুনঃস্থাপনের মাধ্যমে সমাধান করা যায়। এই ধরনের কিছু সমস্যা হচ্ছে ক্ষতস্থানের দাগ থাকা(৩৩%), আরামদায়ক লিঙ্গ-উত্থানের জন্য পর্যাপ্ত লিঙ্গত্বক না থাকা(২৭%), অসমান লিঙ্গত্বক অপসারণ করা হলে লিঙ্গ বাঁকা হয়ে যাওয়া(১৬%), লিঙ্গ-উত্থানের কিংবা হস্তমৈথুনের সময় ব্যথা করা ও রক্তপাত হওয়া(১৭%)। এই জরিপে অংশগ্রাহকদেরকে লিঙ্গত্বক পুনঃস্থাপন সম্বন্ধে জিজ্ঞাসা করা হয় এবং তাদের জন্য মতামত প্রদানের একটি কমেন্ট বক্স খোলা হয়। অনেক উত্তরদাতা ও তাদের স্ত্রীরা জবাব দিয়েছেন "ত্বক-পুনঃস্থাপন, খৎনা-করা লিঙ্গের অস্বাভাবিক শুষ্কতা দূর করেছে; যে শুষ্কতার কারণে সঙ্গমের সময় ঘর্ষণ, ব্যথা ও রক্তপাত হয়ে থাকে, এবং এই পুনঃস্থাপনের ফলে পাওয়া যায় এক অনন্য আনন্দ, যা যৌন অন্তরঙ্গতা বাড়ায়।"   Cold CJ, Taylor J.. The prepuce. BJU Int. 1999;83 Suppl 1:34–44. doi:10.1046/j.1464-410x.1999.0830s1034.x. PMID 10349413. Goodwin WE. Uncircumcision: a technique for plastic reconstruction of a prepuce after circumcision. J Urol. 1990;144(5):1203–5. doi:10.1016/s0022-5347(17)39693-3. PMID 2231896.
লাওসের কূটনৈতিক মিশনের তালিকা

এটি লাওসের কূটনৈতিক মিশনসমূহের একটি তালিকা। ১৯৫০ সালে স্থলাবদ্ধ দেশ লাওস স্বাধীনতার পর থেকে বিশ্বের অন্যান্য রাষ্ট্রের সাথে কূটনৈতিক সম্পর্ক প্রতিষ্ঠা শুরু করে।  কিউবা হাভানা (দূতাবাস)  যুক্তরাষ্ট্র ওয়াশিংটন, ডি.সি. (দূতাবাস)  ব্রুনাই বন্দর সেরি বেগাওয়ান (দূতাবাস)  কম্বোডিয়া প্‌নম পেন (দূতাবাস)  গণচীন বেইজিং (দূতাবাস) ছাংশা (কনস্যুলেট-জেনারেল) গুয়াংজু (কনস্যুলেট-জেনারেল) হংকং (কনস্যুলেট-জেনারেল) জিংহং (শাখা অফিস) কুনমিং (কনস্যুলেট-জেনারেল) নান্নিং (কনস্যুলেট-জেনারেল) সাংহাই (কনস্যুলেট-জেনারেল)  ভারত নতুন দিল্লী (দূতাবাস)  ইন্দোনেশিয়া জাকার্তা (দূতাবাস)  জাপান টোকিও (দূতাবাস)  উত্তর কোরিয়া পিয়ং ইয়াং (দূতাবাস)  দক্ষিণ কোরিয়া সিওল (দূতাবাস)  মালয়েশিয়া কুয়ালালামপুর (দূতাবাস)  মঙ্গোলিয়া উলানবাটর (দূতাবাস)  মিয়ানমার ইয়াঙ্গুন (দূতাবাস)  ফিলিপাইন ম্যানিলা (দূতাবাস)  সিঙ্গাপুর সিঙ্গাপুর (দূতাবাস)  থাইল্যান্ড ব্যাংকক (দূতাবাস) খোন কাইন (কনস্যুলেট-জেনারেল)  ভিয়েতনাম হ্যানয় (দূতাবাস) ডানাং (কনস্যুলেট-জেনারেল) হো চি মিন সিটি (কনস্যুলেট-জেনারেল)  অস্ট্রিয়া ভিয়েনা (দূতাবাস)  বেলজিয়াম ব্রাসেল্‌স (দূতাবাস)  ফ্রান্স প্যারিস (দূতাবাস)  জার্মানি বার্লিন (দূতাবাস)  রাশিয়া মস্কো (দূতাবাস)  সুইডেন স্টকহোম (দূতাবাস)  যুক্তরাজ্য লন্ডন (দূতাবাস)  অস্ট্রেলিয়া ক্যানবেরা (দূতাবাস) আসিয়ান জাকার্তা (স্থায়ী মিশন)  জাতিসংঘ নিউ ইয়র্ক (স্থায়ী মিশন) লাওসের বৈদেশিক সম্পর্ক Ministry of Foreign Affairs of the Lao Peoples Democratic Republic (Page is broken, but information can be found in page source.)
জাপান–লাওস সম্পর্ক

জাপান-লাওস সম্পর্ক (জাপানি: 日本とラオスの関係, লাও: ສາຍພົວພັນ ລາວ-ຍີ່ປຸ່ນ) বলতে জাপান এবং লাওসের মধ্যকার বর্তমান এবং ঐতিহাসিক সম্পর্ককে বোঝায়। লাওসের দূতাবাস টোকিওতে অবস্থিত। অপরদিকে জাপানের দূতাবাস ভিয়েনতিয়েনে অবস্থিত। উভয় দেশের মধ্যে কূটনৈতিক সম্পর্ক ১৯৫৫ সালে প্রতিষ্ঠিত হয়েছিল। ২০১২ সালের মার্চে, লাওসের প্রধানমন্ত্রী থংসিং থাম্মাভং, জাপানের প্রধানমন্ত্রী ইয়োশিহিকো নোদার সাথে সাক্ষাতের জন্য টোকিও যান। "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৮।  http://www.kantei.go.jp/foreign/noda/diplomatic/201203/16lao_e.html
সাজ্জাদ আহমেদ

সাজ্জাদ আহমেদ (জন্ম: ২০ মে ১৯৭৪) ঢাকায় জন্মগ্রহণকারী প্রথিতযশা সাবেক বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। ১৯৯৫ সালে বাংলাদেশ দলের পক্ষে দুইটিমাত্র একদিনের আন্তর্জাতিকে অংশগ্রহণের সুযোগ হয় তার। দলে তিনি মূলতঃ শীর্ষসারির ব্যাটসম্যানের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন ‘শিপন’ ডাকনামে পরিচিত সাজ্জাদ আহমেদ। ১৯ বছর বয়সে সফরকারী জিম্বাবুয়ে দলের বিপক্ষে খেলার জন্য মনোনীত হন। ১৯৯৩ সালের শরতে ঢাকায় অনুষ্ঠিত ঐ খেলায় দলের পক্ষে ব্যাটিং উদ্বোধনে নেমেছিলেন তিনি। তবে, খেলাগুলো ওডিআই মর্যাদাবিহীন থাকলেও কেনিয়ায় অনুষ্ঠিত পঞ্চম আইসিসি ট্রফ্রির জন্য গুরুত্বপূর্ণ ছিল। দূর্ভাগ্যবশতঃ এ তরুণ হিথ স্ট্রিকের পেস বোলিং মোকাবেলায় দক্ষতা প্রদর্শনে ব্যর্থ হয়েছিলেন। ১৯৯৫ সালে দুইটি একদিনের আন্তর্জাতিকে অংশ নেন। তবে, ৪ ও ১১ রান তোলায় জাতীয় দল থেকে উপেক্ষিত হন। ২০০১ থেকে ২০০৬ সাল পর্যন্ত ঢাকা মেট্রোপলিশ ও ঢাকা বিভাগের পক্ষে প্রথম-শ্রেণীর খেলায় অংশ নেন। তন্মধ্যে, ২০০০-০১ মৌসুমে প্রথম-শ্রেণীর ক্রিকেটে তিনি তার খেলোয়াড়ী জীবনের একমাত্র সেঞ্চুরি হাঁকাতে সক্ষমতা দেখান। ঢাকা মেট্রোপলিসের সদস্য থাকা অবস্থায় বরিশাল বিভাগের বিপক্ষে ঐ সেঞ্চুরি দলের জয়ে প্রভূতঃ ভূমিকা রেখেছিল। Cricinfo: Sajjad Ahmed One Day International-All round Analysis. (Retrieved on 2008-06-30) Barisal Division v Dhaka Metropolis 2000-01 ইএসপিএনক্রিকইনফোতে সাজ্জাদ আহমেদ (ইংরেজি) ক্রিকেটআর্কাইভে সাজ্জাদ আহমেদ (সদস্যতা প্রয়োজনীয়) (ইংরেজি)